Mixail Saakashvili Odessa gubernatorligiga tayinlangach, Gruziya fuqaroligini yo‘qotadi

Mixail Saakashvili Odessa gubernatorligiga tayinlangach, avtomatik tarzda Gruziya fuqaroligini yo‘qotadi. Bu haqda Gruziya parlamentidagilar ma’lum qildi, deya xabar bermoqda “Exo Moskvi”.

Deputatlardan biri jurnalistlarga aytishicha, bunday qonunni endilikda Gruziya sobiq prezidentiga aylangan Mixail Saakashvilining o‘zi bir vaqtlar qabul qilgan.
Shu bilan birga, parlament a’zosi ta’kidlashicha, respublika qonunlari qo‘sh fuqarolikka ega bo‘lish imkonini beradi va endi Saakashvili yana Gruziya fuqarosiga aylanishi uchun davlat rahbariga murojaat qilishi kerak bo‘ladi.